CELEX: 62019CA0526
Language: hr
Date: 2020-10-01 00:00:00
Title: Predmet C-526/19: Presuda Suda (treće vijeće) od 1. listopada 2020. (zahtjev za prethodnu odluku koji je uputio Conseil d'État – Francuska) – Entoma SAS protiv Ministre de l’Économie et des Finances, Ministre de l'Agriculture et de l'Alimentation (Zahtjev za prethodnu odluku – Sigurnost hrane – Nova hrana i sastojci nove hrane – Uredba (EZ) br. 258/97 – Članak 1. stavak 2. točka (e) – Pojam „sastojci hrane izolirani iz životinja” – Stavljanje na tržište – Cijeli kukci namijenjeni za prehranu ljudi)

23.11.2020   
            
            
               HR
            
            
               Službeni list Europske unije
            
            
               C 399/20
            
         
      Presuda Suda (treće vijeće) od 1. listopada 2020. (zahtjev za prethodnu odluku koji je uputio Conseil d'État – Francuska) – Entoma SAS protiv Ministre de l’Économie et des Finances, Ministre de l'Agriculture et de l'Alimentation
      (Predmet C-526/19) (1)
      
      (Zahtjev za prethodnu odluku - Sigurnost hrane - Nova hrana i sastojci nove hrane - Uredba (EZ) br. 258/97 - Članak 1. stavak 2. točka (e) - Pojam „sastojci hrane izolirani iz životinja” - Stavljanje na tržište - Cijeli kukci namijenjeni za prehranu ljudi)
      (2020/C 399/27)
      Jezik postupka: francuski
      
         Sud koji je uputio zahtjev
      
      Conseil d'État
      
         Stranke glavnog postupka
      
      
         Tužitelj: Entoma SAS
      
         Tuženici: Ministre de l’Économie et des Finances, Ministre de l'Agriculture et de l'Alimentation
      
         Izreka
      
      Članak 1. stavak 2. točku (e) Uredbe (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane, kako je izmijenjena Uredbom (EZ) br. 596/2009 Europskog parlamenta i Vijeća od 18. lipnja 2009., treba tumačiti na način da hrana koja se sastoji od cijelih životinja, kao takva namijenjena konzumaciji, uključujući cijele kukce, nije obuhvaćena područjem primjene te uredbe.
      
         (1)  SL C 328, 30. 9. 2019.